Peru herbas

Peru herbas – vienas iš Peru valstybės nacionalinių simbolių. Naudojami net trys herbo variantai: valstybinis herbas (Escudo de Armas), tautinis herbas (Escudo Nacional) ir didysis antspaudas (Gran Sello del Estado).

Visus tris herbus vienija skydas, sudarytas iš trijų elementų: viršutiniame kairiajame kampe žydrame fone pavaizduotos vikunijos – tradicinio Andų gyvūno, viršuje dešinėje baltame fone pavaizduoto chininmedžio (Peru atrasto vaisto nuo maliarijos – chinino – simbolis) ir apatinėje dalyje, raudoname fone pavaizduoto gausybės rago su išsieliejusiomis monetomis (simbolizuoja šalies gamtinius turtus).

Valstybiniame herbe skydą iš kairės supa laurų šakelė, iš dešinės – alyvų šakelė. Šakelės surištos raudonai balta (vėliavos spalvos) juostele. Skydą karunuoja ąžuolų vainikas. Šis herbas naudojamas ant valstybinės vėliavos.

Tautinis herbas sudarytas iš skydo, apgaubto išskleistų Peru vėliavų. Šis herbas naudojamas ant karinių vėliavų.

Didysis antspaudas sudarytas iš tautinio herbo ir užrašo REPÚBLICA DEL PERÚ („Peru Respublika“). Naudojamas kaip antspaudas valstybiniuse dokumentuose.

Kategorija:Peru atributika
Kategorija:Valstybiniai herbai